**DĖL SUTIKIMO REORGANIZUOTI VIEŠĄJĄ ĮSTAIGĄ ROKIŠKIO PSICHIKOS SVEIKATOS CENTRĄ, PRIJUNGIANT JĮ PRIE VIEŠOSIOS ĮSTAIGOS ROKIŠKIO PIRMINĖS ASMENS SVEIKATOS PRIEŽIŪROS CENTRO**

2021 m. rugsėjo 24 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos civilinio kodekso 2.96 straipsniu, 2.97 straipsnio 3 dalimi, 2.99 straipsnio 1 ir 2 dalimis, Lietuvos Respublikos viešųjų įstaigų įstatymo 15 straipsniu, Lietuvos Respublikos sveikatos priežiūros įstaigų įstatymo 28 straipsnio 9 punktu, Lietuvos Respublikos sveikatos sistemos įstatymo 63 straipsnio 7 punktu, Rokiškio rajono savivaldybės taryba

n u s p r e n d ž i a:

1. Sutikti reorganizuoti viešąją įstaigą Rokiškio psichikos sveikatos centrą, prijungiant jį prie viešosios įstaigos Rokiškio pirminės asmens sveikatos priežiūros centro iki 2021 m. gruodžio 31 d.

2. Nustatyti, kad:

2.1. reorganizavimo tikslas –  prijungti viešąją įstaigą Rokiškio psichikos sveikatos centrą prie viešosios įstaigos Rokiškio pirminės asmens sveikatos priežiūros centro, siekiant optimizuoti viešosios įstaigos Rokiškio psichikos sveikatos centro valdymą bei užtikrinti ambulatorinių pirminės asmens sveikatos priežiūros paslaugų Rokiškio rajono gyventojams prieinamumą ir kokybę;

2.2. reorganizavimo būdas – prijungimas;

2.3. reorganizuojama viešoji įstaiga – Rokiškio psichikos sveikatos centras, kodas 173722563, adresas: Vytauto g. 35B, LT-42106 Rokiškis;

2.4. reorganizavime dalyvaujanti viešoji įstaiga – Rokiškio pirminės asmens sveikatos priežiūros centras, kodas 173223934, adresas: Juodupės g. 1A, LT-42106 Rokiškis;

2.5. po reorganizavimo veiksianti viešoji įstaiga – Rokiškio pirminės asmens sveikatos priežiūros centras, kodas 173223934, adresas: Juodupės g. 1A, 42106 Rokiškis, kuri teiks pirminės sveikatos priežiūros ambulatorines, greitosios medicinos pagalbos ir pirminės psichikos sveikatos priežiūros paslaugas.

2.6. po reorganizavimo veiksiančios viešosios įstaigos savininko teises ir pareigas įgyvendins Rokiškio rajono savivaldybės taryba.

3. Įpareigoti:

3.1. viešosios įstaigos Rokiškio pirminės asmens sveikatos priežiūros centro direktorę Danguolę Kondratenkienę ir laikinai einančią viešosios įstaigos Rokiškio psichikos sveikatos centro direktoriaus pareigas Rūtą Bandžiulienę:

3.1.1. Lietuvos Respublikos viešųjų įstaigų įstatymo nustatyta tvarka iki 2021 m. spalio 15 d. parengti ir pasirašyti viešosios įstaigos Rokiškio psichikos sveikatos centro reorganizavimo, prijungiant jį prie viešosios įstaigos Rokiškio pirminės asmens sveikatos priežiūros centro, sąlygų aprašą;

3.1.2. teisės aktų nustatyta tvarka iki spalio 28 d. viešai paskelbti apie viešosios įstaigos Rokiškio psichikos sveikatos centro prijungimo prie viešosios įstaigos Rokiškio pirminės asmens sveikatos priežiūros centro reorganizavimo sąlygų aprašo parengimą ir pranešti šių įstaigų kreditoriams apie reorganizavimo sąlygų aprašo sudarymą ir kitą teisės aktuose nurodytą informaciją, susijusią su šių įstaigų reorganizavimu;

3.1.3. teisės aktų nustatyta tvarka pateikti reorganizavimo sąlygų aprašą Juridinių asmenų registrui ne vėliau kaip pirmą viešo paskelbimo apie jo parengimą dieną.

3.2. VšĮ Rokiškio pirminės asmens sveikatos priežiūros centro direktorę iki 2021 m. lapkričio 26 d. Rokiškio rajono savivaldybės tarybai pateikti tvirtinti:

3.2.1. reorganizavimo sąlygų aprašą, nurodytą šio sprendimo 3.1.1 papunktyje;

3.2.2. parengtą po reorganizacijos veiksiančios viešosios įstaigos Rokiškio pirminės asmens sveikatos priežiūros centro įstatų projektą, įstaigos struktūrą (jei reikia).

4. Nustatyti, kad Rokiškio rajono savivaldybės administracijos Socialinės paramos ir sveikatos skyrius yra atsakingas už šio sprendimo įgyvendinimą.

5. Skelbti šį sprendimą Teisės aktų registre.

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Evelina Grėbliauskienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL SUTIKIMO REORGANIZUOTI ROKIŠKIO VIEŠĄJĄ ĮSTAIGĄ ROKIŠKIO PSICHIKOS SVEIKATOS CENTRĄ PRIJUNGIANT JĮ PRIE VIEŠOSIOS ĮSTAIGOS ROKIŠKIO PIRMINĖS ASMENS SVEIKATOS PRIEŽIŪROS CENTRO“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – sutikti, kad viešoji įstaiga Rokiškio psichikos sveikatos centras iki 2021 m. gruodžio 31 d. būtų reorganizuotas, prijungiant jį prie viešosios įstaigos Rokiškio pirminės asmens sveikatos priežiūros centro; įpareigoti Rokiškio psichikos sveikatos centro laikinai einančią direktoriaus pareigas R. Bandžiulienę ir Rokiškio pirminės asmens sveikatos priežiūros centro direktorę atlikti veiksmus, susijusius su Rokiškio psichikos sveikatos centro reorganizavimu.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos civilinis kodeksas, Lietuvos Respublikos viešųjų įstaigų įstatymas, Lietuvos Respublikos sveikatos priežiūros įstaigų įstatymas, Lietuvos Respublikos sveikatos sistemos įstatymas.

**Sprendimo projekto esmė.**

Nuo 2021 m. liepos 19 d. psichikos sveikatos centras neturi nuolatinio vadovo. Pirminės sveikatos priežiūros paslaugos yra finansuojamos priklausomai nuo prisirašiusių gyventojų skaičiaus. Mažėjant prisirašiusiųjų gyventojų skaičiui, mažai įstaigai sunku išsilaikyti, nėra lėšų įstaigos remontui ar naujesnei bei modernesnei įrangai įsigyti. VšĮ Rokiškio psichikos sveikatos centrą prijungus prie stambesnės įstaigos (šiuo atveju VšĮ Rokiškio PASPC) būtų sutaupoma lėšų, būtų palankesnės sąlygos dalyvauti europiniuose projektuose ir gauti finansavimą įstaigos veiklos efektyvumui didinti. Maža valdymo struktūra negali užtikrinti pakankamos vidaus kontrolės aplinkos, daugelis funkcijų yra deleguojama kitiems darbuotojams, kurių darbo kontrolės niekas negali atlikti.

Rokiškio psichikos sveikatos centro reorganizavimo procedūros bus baigtos 2021 m. gruodžio 31 d.

**Laukiami rezultatai.**

Optimizuotas Rokiškio psichikos sveikatos centro ir Rokiškio pirminės asmens sveikatos priežiūros centro valdymas, užtikrinant pirminių ambulatorinių sveikatos priežiūros paslaugų rajono gyventojams prieinamumą, siekiant geresnės paslaugų kokybės bei  efektyvesnio išteklių naudojimo.

**Finansavimo šaltiniai ir lėšų poreikis**.

Sprendimui įgyvendinti papildomų savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Socialinės paramos ir sveikatos skyriaus savivaldybės gydytoja Evelina Grėbliauskienė